Այսօր՝ փետրվարի 27-ին, շղթայական ավտովթար է տեղի ունեցել Երևանում: Ժամը 12:10-ի սահմաններում Բաղրամյան պողոտայում` թիվ 48 հասցեի դիմաց, բախվել են Nissan մակնիշի 35 FT 180 համարանիշի, Lada Kalina մակնիշի 35 FG 415 համարանիշի, Lada 2114 մակնիշի 35 AS 336 համարանիշի և Nissan մակնիշի 34 ZR 091 համարանիշի ավտոմեքենաները: Ինչպես հայտնում է ֆոտոլրագրող Գագիկ Շամշյանը, վթարի հետևանքով, ըստ նախնական տեղեկությունների, բարեբախտաբար, զոհեր և վիրավորներ չկան: